Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11632

1. MEGHATÁROZÁSOK A Légijármű Felség- és Lajstromjeleire vonatkozó Szabványokban szereplő alábbi fogalmak jelentése a következő: Repülőgép (Aeroplane) A levegőnél nehezebb, erőgép meghajtású légijármű, amely repülés közben a felhajtóerőt elsősorban a repülés adott szakaszaiban rögzített helyzetben maradó felületeire ható aerodinamikai reakciók révén nyeri. Légijármű (Aircraft) Minden olyan szerkezet, amelynek a levegőben maradását olyan aerodinamikai reakciók biztosítják, melyek nem azonosak a levegőnek a földfelszínnel szembeni reakcióival. (Lásd 1.számú Táblázatot, A légijárművek osztályozása). Léghajó /Airship) A levegőnél könnyebb, erőgép-meghajtású légijármű. Ballon (Balloon) A levegőnél könnyebb, erőgép meghajtással nem rendelkező légijármű. Közös jel (Common mark) A Nemzetközi Polgári Repülési Szervezet által a közös jelet nyilvántartó hatóság számára kijelölt jelölés, amely nem nemzeti alapon veszi lajstromba egy nemzetközi üzemeltető szervezet légijárműveit. Megjegyzés.- Egy nemzetközi üzemeltető szervezet minden légijárműve, melyet nem nemzeti alapon vettek lajstromba, ugyanazt a közös jelet fogja viselni. Közös jelet lajstromozó hatóság (Common mark registering authority) Az a hatóság, amely a nem-nemzeti nyilvántartást vezeti, vagy – ahol ez alkalmazható – annak azon részét, amelynél egy nemzetközi üzemeltető szervezet légijárműveit lajstromba veszik. Tűzálló anyag (Fireproof material) Olyan anyag, amelynek hőállósága legalább azonos az acéllal, vagy ettől jobb, ha mérete mindkét esetben megfelel a meghatározott célnak. Vitorlázó repülőgép (Glider) Erőgép meghajtással nem rendelkező, a levegőnél nehezebb légijármű, mely repülés közben a felhajtóerőt elsősorban a repülés adott szakaszaiban rögzített helyzetben maradó felületeire ható aerodinamikai reakciók révén nyeri. 2007/70/II. szám Autogiro (Gyroplane) A levegőnél nehezebb légijármű, melyet repülés közben egy vagy több rotoron keletkező felhajtóerő tart a levegőben, mely rotorok szabadon forognak egy lényegében függőleges tengely körül. Levegőnél nehezebb légijármű (Heavier-than-air aircraft) Bármilyen olyan légijármű, mely a felhajtóerőt repülés közben elsősorban aerodinamikai erőkből nyeri. Helikopter (Helicopter) Olyan a levegőnél nehezebb légijármű, melynek levegőben maradását egy általában függőeleges tengelyre szerelt egy, vagy több erőgép meghajtású rotorlapáton képződő felhajtóerő biztosítja. Nemzetközi üzemeltető szervezet (International operating agency) Az Egyezmény 77. Cikkelye által szándékolt képviseleti forma. Levegőnél könnyebb légijármű (Lighter-than-air aircraft) Minden olyan légijármű, melyet a levegő felhajtóereje tart a levegőben. Csapkodószárnyú repülőgép (Ornithopter) A levegőnél nehezebb légijármű, amelynek repülését a csapkodó mozgást végző szárnyakra ható felhajtóerő teszi lehetővé. Forgószárnyas repülőgép (Rotorcraft) Erőgép-meghajtású, a levegőnél nehezebb légijármű, amely levegőben maradását az egy vagy több rotorlapáton képződő felhajtóerőnek köszönheti. Lajstromozó Állam (State of Registry) Az az állam, amelynek lajstromába a légijárművet bevezették.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes